Posted by: cathy | 2007/05/03
My nefie se seuntjie is getoets en die diagnose is dat hy 100 % gehoorverlies het. die verduidelikking is dat hy "sweer ore" gehad het en dat dit veroorsaak het dat die infeksie die beentjies in sy ore laat disintegreer het en die "beentjies gevolglik uitgesweer het". Is dit moontlik??????
Ek het ongelukkig nie volledige inligting oor sy verlies en sy mediese geskiedenis nie. Wat ek wel vir jou kan sê is dat as die infeksie in die middel-ore die enigste probleem is, dit nie totale gehoorverlies kan versoorsaak nie. Ons noem daardie tipe gehoorverlies, konduktief en die maksimum verlies wat 'n mens kan kry daarvan is rondom 60 dB. Miskien moet julle vir die oudioloog meer detail vra of dalk die moontlikheid van 'n tweede opinie oorweeg. Dit is egter moontlik dat swering van die middeloor skade aan die die beentjies in die middeloor kan veroorsaak. Totale verlies sou moes beteken dat ander dele van die gehoorsisteem beskadig is. Het julle die moontlikhede van sjirurgie met julle spesialis bespreek?
Laat weet my gerus indien jy enige verdere inligting benodig of 'n verwysing nodig het (izabelle@widex.co.za)